Omium

Omium, vulgo Omsk (Russice Омск), urbs est in Russia, in Siberia occidentali prope influxum Omi fluvii ad Irtim sita, metropolis regionis Omiensis (Omskensis). Circa 1 155 milia incolarum (anno 2020) habet. In ripa Irtis fluminis stat. Valens vectorium focus atque industriae sedes est. Historia Omium, anno 1716 ut castellum Sibiricum conditum, statum urbis anno 1782 recepit. In Imperio Russico sedes administrativa gubernatorati generalis (ab anno 1822 Siberici Occidentalis, et ab anno 1882 Steppensis) atque (ab anno 1868) regionis Akmolinskensis fuit. Annis 1918–1920, tempore Belli Civilis Russici, metropolis "civitatis Russicae" motus Alborum erat. Annis 1919–1925 Omium erat sedes administrativa gubernii, et ab anno 1934 adhoc regionis Omiensis metropolis est. Nota Nexus externi